Artemijus Tutyškinas

Artemijus Tutyškinas (g. 2003 m. rugpjūčio 8 d. Vilnius) – Lietuvos futbolininkas, vidurio gynėjas. Kitados buvo kviečiamas į Lietuvos jaunimo futbolo rinktines. Priklauso „Crotone“ klubui bei kviečiamas į nacionalinė futbolo rinktinę.

Karjera 
Futbolą pradėjo žaisti Lietuvoje, Vilniaus „Rotalio“ futbolo mokykloje pas trenerį Viktorą Osetrovą. Tuo metu žaidė puolėjo pozicijoje, o iš bendraamžių išsiskyrė rezultatyvumu. 

Vėliau perėjo atranką į Lenkijoje atidarytą „Barcelona“ klubo akademijos filialą (FCB Escola Varsovia). Šioje akademijoje buvo perstumtas į vidurio gynėjo poziciją. Vaikinas žaidė užtikrintai. 2015 m. su akademijos ekipa savo amžiaus grupėje tapo Lenkijos vicečempionu. 

Gynėjas sulaukė „Ekstraklasa“ klubų dėmesio bei Italijoje 2021/22 m. „Serie B“ žaidžiančio „Crotone“ klubo kvietimo. Italai kontraktą pasiūlė be peržiūros.

Italija 
2021 m. rugpjūčio 22 d. pirmą kartą buvo registruotas Serie B rungtynėms „Crotone“ klubo sudėtyje.

ŁKS Łódź 
2022 m. rugsėjo 1 d. tapo žinoma, kad žaidėjas skolinamas ŁKS Łódź (Lenkija). 2023 m. rugpjūčio 4 d. pasižymėjo įvarčiu paskutinėmis rungtynių akimirkomis ir išplėšė pergalę Lodės ekipai.

Tarptautinė karjera

Jaunimo rinktinės 
 2018 m. kviečiamas į Lietuvos U-17 rinktinę.
 2021 m. buvo pakviestas į U–19 jaunimo rinktinę. 

Lietuvos U-17 rinktinės vyr. treneris Svajūnas Česnulis pakvietė į rinktinės stovyklą, o vėliau iškviestas į atrankos kovas prieš Serbiją, Rumuniją ir Vengriją. Lietuvos U-17 rinktinės rezultatai buvo prasti. 

2021 m. buvo kviečiamas į U-19 rinktinę (treneris Valdas Ivanauskas). A.Tutyškinas žaidė prieš Estiją 2021 m. birželio 7 d. ir lietuviai šiose rungtynėse nepraleido įvarčio. Rungtynės baigėsi be įvarčių 0:0.

Nacionalinė rinktinės 
2021 m. rugpjūčio mėn. Lietuvos nacionalinės rinktinės treneris Valdas Ivanauskas įtraukė žaidėją į rinktinės kandidatų sąrašą.

2021 m. rugsėjo 8 d. įvyko debiutas nacionalinėje rinktinėje. Lietuviai išvykoje neatsilaikė prieš italus ir patyrė pralaimėjimą rezultatu 0:5.

Šaltiniai

Nuorodos 
 SOCCERWAY
 footmercato.net
 sofascore.com
 Transfermarkt
 lietuvosfutbolas.lt
 Globalsportsarchive

Lietuvos futbolininkai
Lietuvos futbolininkai užsienio komandose